अंबानी ने डिफेंस प्रोजेक्ट के लिए किया आवेदन
रिलायंस ग्रुप के प्रमुख अनिल अंबानी ने प्रदेश में 46 हजार करोड़ के निवेश की तैयारी तेज कर दी है। ग्रुप ने सेज, विकास आयुक्त, इंदौर को पीथमपुर में रक्षा सामग्री उत्पादन और आईटी प्रोजेक्ट के लिए औपचारिक रूप से आवेदन कर दिया है। ग्रुप को पीथमपुर के सेज क्षेत्र में इन दोनों प्रोजेक्ट के लिए 400 एकड़ जमीन चिह्नित हो चुकी है। सेज में होने के चलते विकास आयुक्त सेज के पास यह आवेदन किया गया है। यहां से मंजूर होने के बाद यह एकेवीएन के पास जाएगा, जो जमीन आवंटन की प्रक्रिया करेगा। ग्रुप ने जमीन आवंटन होने पर जनवरी माह में भूमिपूजन की इच्छा जताई है। ग्रुप पीथमपुर में सोलर प्रोजेक्ट में भी निवेश करेगा, वहीं एक प्रोजेक्ट वह भोपाल में ला रहा है।
hin_Deva hin_Deva